Vážení rodičia,

na základe rozhodnutia hlavného hygienika a záverov Ústredného krízového štábu **v období od 16. marca 2020 do 27. marca 2020 má aj naša škola**
zabezpečiť podľa podmienok a možností **samoštúdium** žiakov prostredníctvom elektronickej komunikácie s pedagogickými zamestnancami školy.

Aj naša škola stanovili pravidlá, za akých bude prebiehať komunikácia pedagogických zamestnancov so žiakmi a rodičmi ZŠ s MŠ Radvanská 1. V tejto neľahkej situácii Vám zasielame doplňujúce informácie na nasledujúce obdobie, ktoré by mali zjednodušiť vzájomnú komunikáciu:

* Učitelia budú priebežne po celý pracovný týždeň zadávať zadania z jednotlivých predmetov v čase od 8,00 do 14,00 hodiny na upevňovanie a prehlbovanie už prebraného učiva, prípadne zadania smerujúce na realizáciu projektov tak, aby ich žiaci zvládli sami a nemuseli im so zadaním rodičia pomáhať.
* Učitelia budú žiakov informovať o postupoch pri osvojovaní si nového učiva prostredníctvom učebníc a budú im zadávať úlohy na fixáciu a diagnostikovanie zvládania nového učiva.
* Prosíme rodičov, aby školskú prácu svojich detí priebežne kontrolovali. Ide nám o to, aby sa žiaci každý deň zapájali do školských povinností.
* Komunikácia prebieha cez kontakt učiteľ - rodič - žiak, alebo priamo učiteľ- žiak.
* Ak vzniknú komunikačné problémy, prosíme informujte o tom triedneho učiteľa. Triedny učiteľ Vás následne bude informovať prečo nastal tento problém.
* Žiaci 9. ročníka venujú čas domácej prípravy hlavne na upevnenie učiva zo slovenského jazyka a matematiky z dôvodu prípravy na Testovanie9.
* Všetci zainteresovaní si musíme uvedomiť, že osobný kontakt učiteľ – žiak absentuje. Každý žiak je jedinečná individuálna osobnosť. Navzájom si dôverujme, k práci pristupujme zodpovedne. Aj učitelia sú ľudia, ktorí sú vystavení tejto situácii prvýkrát.
* V prípade, ak sa obdobie karantény predĺži, budeme Vás bezodkladne informovať o našich  postupoch pri zabezpečení vzdelávania našich žiakov. Želáme všetkým veľa zdravia, trpezlivosti a pochopenia v tomto období.

S pozdravom vedenie školy